Държавен вестник, бр. 91, 2011 г., стр. 31

БРОЙ  91	
Д Ъ Р Ж А В Е Н  В Е С Т Н И К 	
СТР.  31  
хиатрични клиники или отделения осигуряват 
режим на задържане под стража с постоянно 
наблюдение на поведението.
(4) Максималният срок за стационарната 
съдебнопсихиатрична експертиза е до 30 дни. 
Този срок може да бъде продължен еднократно 
с не повече от 30 дни.
(5) Амбулаторната съдебнопсихиатрична 
експертиза се извършва в лечебни заведения 
за извънболнична помощ и центрове за пси­
хично здраве.
Чл. 23. (1) За всяка съдебнопсихиатрична 
експертиза се съставя документ, озаглавен 
„Съдебнопсихиатрична експертиза“, който 
се състои от увод, данни от делото, данни 
от психиатричното изследване, експертно 
обсъждане и заключение.
(2) Уводът съдържа данни за вещото лице, 
изследваното лице и задачите на експертизата.
(3) От делото се включват:
1. номер и дата на делото и кой орган го 
е образувал;
2. кратки съществени данни за характера 
на делото и естеството на деянието или съ­
дебния спор;
3. кратко извлечение на същественото от 
показанията на обвиняемия, свидетелите или 
страните.
(4) Данните от психиатричното изследване 
включват:
1. анамнезни сведения с посочване на 
източника им;
2. сведения от всички допълнително съ­
брани документи, особено за здравословното 
състояние на лицето, изпратено за експертиза;
3. резултатите от цялостното телесно, не­
врологично и психично изследване.
(5) Експертното обсъждане съдържа:
1. разбор на семейната (вкл. наследствената) 
и на социалната анамнеза, на биологичното, 
психичното и социалното развитие на изслед­
ваното лице, на миналите заболявания и на 
сегашното му здравословно състояние;
2. анализ на психичното състояние на 
лицето преди, по време и след извършване 
на деянието или действието – предмет на 
правен спор;
3. диагнозата на психичното заболяване 
и отражението на установената болест върху 
критериите за разбиране и ръководене на по­
стъпките с оглед да се даде ясен отговор на 
поставените въпроси в смисъла на изброените 
в чл. 22 задачи на експертизата.
(6) В заключението се отразяват:
1. научнообоснованите изводи по поставе­
ната задача – окончателна, ясно формулирана 
диагноза и съдебнопсихиатрична оценка, както 
и допълнителни отговори на поставените пред 
експертизата въпроси;
2. конкретни медицински препоръки с 
оглед необходимите мерки или грижи с ме­
дицински характер спрямо лицето, обект на 
експертизата.
Чл. 24. (1) Съдебнопсихиатричните екс­
пертизи на малолетни и непълнолетни се 
извършват съвместно с психолог, детски 
психиатър или психиатър, който работи или 
е работил в кабинет, отделение или клиника 
по детска психиатрия.
(2) При експертизата на непълнолетни, 
при които се установява някакво психично 
разстройство, умствена недоразвитост или 
отклонения в характера, се изяснява доколко 
заболяването в съответствие с възрастовия 
фактор може да превърне относителната 
вменяемост в невменяемост. 
Г л а в а  ч е т в ъ р т а
СЪДЕБНОПСИХОЛОГИЧНА ЕКСПЕРТИЗА
Чл. 25. Съдебнопсихологичен експерт може 
да бъде психолог със специалност по клинична 
психология и по възможност със специална 
подготовка по съдебна психология.
Чл. 26. Съдебнопсихологичната експертиза 
има за задача да даде заключение в наказа­
телния, гражданския и административния 
процес относно:
1. равнище на развитието на когнитивните 
процеси (възприятие, внимание, памет, ми­
слене), интелекта и личностовата структура;
2. съответствие на интелект и личностово 
развитие спрямо календарната възраст;
3. психична годност правилно да се въз­
приемат фактите, които имат значение за 
делото, и да се дават достоверни обяснения 
или показания за тях;
4. оценка на личностово развитие, структура 
и възможности за социално функционира­
не – социално адаптивен живот и самоконтрол 
на поведение, интереси и насоченост на лич­
ността, умения за комуникация и решаване 
на житейски проблеми, други области;
5. анализ на психологичните преживявания 
и механизми на поведение, свързани с ин­
криминирано деяние, или конкретни области 
от социално функциониране, определени в 
експертните задачи;
6. други задачи, определени от органа, 
назначил експертизата.
Чл. 27. (1) Съдебнопсихологичната екс­
пертиза е еднородна или комплексна със съ­
дебнопсихиатрична или друг вид експертиза.
(2) Съдебнопсихологичната експертиза се 
извършва амбулаторно или стационарно в 
лечебни заведения или в частни кабинети и 
по изключение извън такова заведение (каби­
нет), задочно или посмъртно по документи.
Чл. 28. За всякаква съдебнопсихологична 
експертиза се съставя писмен документ, оза­
главен „Съдебнопсихологична експертиза“,